b'\n_START_ARTICLE_\nVegemite\n_START_PARAGRAPH_\nVegemite on australialainen levite, joka valmistetaan oluen valmistuksen hiivaj\xc3\xa4tteist\xc3\xa4. Sit\xc3\xa4 sy\xc3\xb6d\xc3\xa4\xc3\xa4n leiv\xc3\xa4np\xc3\xa4\xc3\xa4llisen\xc3\xa4 l\xc3\xa4hinn\xc3\xa4 Australiassa ja Uudessa-Seelannissa._NEWLINE_Vegemiten kehitti vuonna 1922 tri Cyril P. Callister tuolloiselle Fred Walker & Co:lle korvaamaan sodan aikana keskeytyneit\xc3\xa4 brittil\xc3\xa4isen Marmiten toimituksia. Tuote on my\xc3\xb6hemmin myyty yhdysvaltalaiselle Kraft Foodsille. Tuotteen suosio nousi etenkin 1950-luvun mieleen j\xc3\xa4\xc3\xa4neiden mainoskampanjoiden my\xc3\xb6t\xc3\xa4._NEWLINE_Vegemite sis\xc3\xa4lt\xc3\xa4\xc3\xa4 runsaasti B-vitamiineja, glutamiinia ja l\xc3\xa4hes 8\xc2\xa0% suolaa. Maku on suolainen, maltainen ja hiukan hapan. Ulkomuoto muistuttaa maap\xc3\xa4hkin\xc3\xa4voita._NEWLINE_Vegemite luetaan Sydneyn oopperatalon ja Ulurun vertaiseksi Australian kulttuuri-ikoniksi._NEWLINE_Elokuussa 2015 Australian alkuper\xc3\xa4isasukkaiden asioista vastaava ministeri Nigel Scullion vaati Vegemiten myynnin rajoittamista, sill\xc3\xa4 sit\xc3\xa4 k\xc3\xa4ytet\xc3\xa4\xc3\xa4n syrj\xc3\xa4seuduilla pontikan valmistamiseen.'